Salaspils novada Pašvaldības iestāde „Salaspils sporta nams”

Smilšu iela 1, Salaspils, LV- 2121 [sporta.nams@salaspils.lv](mailto:sporta.nams@salaspils.lv) www.salaspilssporto.lv

Peldēšanas seriāla sacensības

**“VESELĪBAS SESTDIENA 2021”**

NOLIKUMS

1. **Peldēšanas seriāla sacensību mērķis:**
   1. Popularizēt peldēšanu un rosināt interesi par veselīgu un sportisku dzīves veidu Salaspils iedzīvotāju vidū;
   2. Noskaidrot labākos Salaspils novada peldētājus;
   3. Veicināt sportistu izaugsmi;
   4. Ar peldēšanas palīdzību veicināt aktīvu, veselīgu dzīvesveidu.
2. **Laiks un vieta:**
   1. Sacensības notiks Salaspils peldbaseinā, Ceru ielā 1, **2021. gada 20. novembrī, 4.decembrī un 18.decembrī;**
   2. Sacensības tiks rīkotas saskaņā ar valstī tajā brīdī noteiktajām epidemioloģiskās drošības prasībām, un var tikt pārceltas vai atceltas, ņemot vērā epidemioloģisko situāciju valstī un rekomendācijas COVID-19 infekcijas izplatības ierobežošanai;
   3. Dalībnieku dalība iespējama tikai atbilstoši spēkā esošiem COVID-19 izplatību ierobežojošiem noteikumiem, ievērojot Nolikuma 5. punktā noteikto;
   4. Sacensību norises laiks no plkst. 8:00 – 20:00;
   5. Dalība sacensībās notiek pēc iepriekšējas pieteikšanās. Iesildīšanās 30 minūtes pirms pieteiktā laika.
3. **Peldēšanas seriāla sacensības organizē:**
   1. Sacensības “Veselības sestdiena 2021” organizē Salaspils novada pašvaldības iestāde “Salaspils sporta nams”. Sacensības “Veselības sestdiena 2021” galvenais tiesnesis Salaspils novada pašvaldības iestādes “Salaspils sporta nams” sporta organizators – Sandra Peļņika; tālr. 29148285.
   2. Atbildīgā persona par covid-19 ierobežošanas nosacījumu ievērošanu, Salaspils novada pašvaldības iestādes “Salaspils peldbaseins” administratore – Jekaterina Smirnova; tālr. 22080773.
4. **Peldēšanas seriāla sacensību apraksts:**
   1. Jāveic peldējums 25 minūtes, kuru laikā jānopeld pēc iespējas lielāks baseinu skaits. Summēti tiek pilni nopeldēti baseini, viens pilns baseins – 25 metri. Peldējumam ir individuāls starts. Vienlaicīgi baseinā var peldēt 3 celiņos, viens celiņš tiek paredzēts priekš dalībnieku iesildīšanās un atsildīšanās
5. **Peldēšanas seriāla sacensību dalībnieki:**
   1. Sacensībās drīkst piedalīties personas ar **sadarbspējīgu COVID-19 sertifikātu** (*Pārslimošanas sertifikāts, vakcinācijas sertifikāts).* Uzrādot sertifikātu, papildus ir jāuzrāda arī personas apliecinošs dokuments (pase vai ID karte).
   2. Sacensībās drīkst piedalīties no 12 gadu vecuma un vecāki ( 2009.dz.g. un vecāki).
   3. Piedaloties sacensībās, katrs uzņemas pilnu atbildību par savu veselības stāvokli, kā arī izvērtē savas peldēšanas spējas un nepārsniedz tās, kā arī uzņemas pilnu atbildību par iespējamām traumām vai veselības traucējumiem sacensību laikā. Par nepilngadīga dalībnieka veselības stāvokli atbildību uzņemas personas likumiskie pārstāvji.
   4. Nepilngadīgam dalībniekam (līdz 18 gadu vecumam) ir OBLIGĀTA likumiskā pārstāvja vai citas atbildīgas (pilngadīgas) personas klātbūtne sacensībās, izņemot, ja ir iesniegta atļauja (Pielikums Nr.1) dalībai bez pieaugušās klātbūtnes. Personai, kas uzņemas atbildību par dalībnieku un to pavada sacensībās, ir jāuzrāda **sadarbspējīgs COVID-19 sertifikāts,** ierodoties sacensību vietā.
6. **Pieteikumu iesniegšana un vērtēšana:**
   1. Pieteikties sacensībām dalībnieks var zvanot uz tālruni 23 072737. Sacensību dienā pirms sacensību sākuma dalībnieks aizpilda pieteikuma anketu (Pielikums Nr.2)”.
   2. Dalībnieki katrā distancē dodas ar individuālu startu. Uzvar sportists, kurš nopeld lielāku pilnu baseinu skaitu 25 minūšu laikā;
   3. Vērtējums notiek sekojošās vecuma grupās:
      * SIEVIETES 18 g.v. un vecākas (2003.g.dz. un vecākas )
      * VĪRIEŠI 18 g.v. un vecāki (2003.g.dz. un vecāki )
      * ZĒNI 12 g.v. – 17 g.v. (2009.dz.g. – 2004.dz.g.)
      * MEITENES 12 g.v. – 17 g.v. (2009.dz.g. – 2004.dz.g.)
   4. Kopvērtējuma rezultātu nosaka - visu 3 posmu kopējo veikto pilno baseinu kopsumma. Gadījumā, ja nopeldēto baseinu kopsumma ir vienāda, tad augstāka vieta tiek piešķirta dalībniekam, kas uzrādīja ātrāku laika rezultātu.
7. **Apbalvošana:**
   1. 2021.gada 18.decembrī plkst. 21:00 tiks apbalvoti visu grupu godalgotie dalībnieki;
      * 1.-3. vieta SIEVIETES 18 g.v. un vecākas (2003.g.dz. un vecākas )

* 1.-3. vieta VĪRIEŠI 18 g.v. un vecāki (2003.g.dz. un vecāki )
  + - 1.-3. Vieta ZĒNI 12 g.v. – 17 g.v. (2009.dz.g. – 2004.dz.g.)
    - 1.-3. vieta MEITENES 12 g.v. – 17 g.v. (2009.dz.g. – 2004.dz.g.)
  1. Ar piemiņas balvām tiks apbalvoti dalībnieki, kas piedalījušies peldēšanas seriāla sacensību ”Veselības sestdiena 2021” visos posmos;
  2. Balvas tiek pasniegtas apbalvošanas ceremonijā, izsniedzot sportistiem tās personīgi;
  3. Sacensību organizatoram ir tiesības apbalvot dalībniekus arī pēc saviem ieskatiem.

1. **Rezultāti:**
   1. Rezultāti pēc katra posma, kā arī kopvērtējums tiks publicēti [**www.salaspilssporto.lv**](http://www.salaspilssporto.lv); [**www.facebook.com/SalaspilsSporto**](http://www.facebook.com/SalaspilsSporto)**.**
2. **Personas datu apstrāde:**

Pārzinis datu apstrādei ir Salaspils novada pašvaldības iestāde „Salaspils sporta nams”, reģistrācijas Nr. 90010144332, adrese: Smilšu iela 1, Salaspils, LV- 2121, tālr. +37120733333, e-pasts: [sporta.nams@salaspils.lv](mailto:sporta.nams@salaspils.lv), mājaslapa: [www.salaspilssporto.lv](http://www.salaspilssporto.lv).

Datu aizsardzības speciālista kontaktinformācija datu aizsardzības jautājumos: [datu.aizsardziba@salaspils.lv](mailto:datu.aizsardziba@salaspils.lv).

* 1. Piesakoties sacensībām dalībnieks piekrīt savu personas datu apstrādei, pamatojoties uz [Vispārīgās datu aizsardzības regulas](https://eur-lex.europa.eu/legal-content/LV/TXT/?uri=CELEX%3A32016R0679) 6.panta 1.punkta a) apakšpunktu.
  2. Personas datu apstrādes mērķis ir:
     + lai korekti atspoguļotu sacensību dalībnieka sniegto rezultātu, attiecībā pret citu dalībnieku rezultātiem, nepieciešama dalībnieka identificējoša informācija - vārds, uzvārds;
     + lai noteiktu sacensību dalībnieka piederību distancei un grupai, atbilstoši sacensību nolikumam, tādējādi bez dalībnieka identificējošas informācijas, ir nepieciešams arī dzimums un dzimšanas datums;
     + lai nodrošinātu operatīvu saziņu par sacensību norisi un rezultāta paziņošanai īsziņas veidā, ir nepieciešama dalībnieku kontaktinformācija (tālruņa numurs), kā arī e-pasts, ar kura starpniecību var tikt paziņota informācija saistībā ar sacensību norisi.
  3. Ja dalībnieks līdz sacensību sākumam atsauc savu dalību sacensībās, organizators nodrošina savā rīcībā esošo attiecīgā dalībnieka personas datu dzēšanu.
  4. Informāciju par organizatora veikto personas datu apstrādi pieejama <https://salaspils.lv/lv/privatums-politika>

**Informējam, ka peldēšanas seriāla sacensības “Veselības sestdiena 2021” ir publisks pasākums, kura laikā iespējama pasākuma dalībnieku personas datu apstrāde fotografējot un filmējot, kā arī pēc tam iegūtais materiāls tiks publicēts Salaspils sporta nama un Salaspils novada pašvaldības informatīvajos kanālos un izdevumos - sabiedrības informēšanas nolūkos.**

SACENSĪBU ORGANIZATORI PATUR TIESĪBAS MAINĪT NOLIKUMU PUBLICĒJOT INFORMĀCIJU [www.salaspilssporto.lv](http://www.salaspilssporto.lv)